### 14.    Beslutning vedrørende procesplan for gennemførelse af stiforbindelse til [adresse]

**Åbent**

Sagsnr.: 326-2018-21128       J.nr.: 05.04.06           Dokumentnr.:
326-2018-215415

**Sagstype**

Beslutning.

**Resume og sagens baggrund**

På mødet i Kommunalbestyrelsen den 21. marts 2018 blev der
truffet beslutning om at gennemføre etableringen af en stiforbindelse til
[adresse]. Detaljering af projektet ønskes nu igangsat og i den forbindelse ønskes
processen fastlagt, specielt i forhold til borgerinddragelse og det politiske
arbejde.

**Indstillinger**

Chefen for Vej, Ejendom og Affald indstiller, at processen
for 'Stiforbindelse til Røsnæs' besluttes.

**Behandling**

Teknik- og Miljøudvalget.

**Sagsfremstilling**

De hidtidige drøftelser og afsætning af en økonomisk ramme
er sket på baggrund af et prissat skitseprojekt udarbejdet i forbindelse med
fondsansøgning i efteråret 2017. Der skal nu udarbejdes et projektforslag der
afsøger og fastlægger detaljer i projektet. Inden dette arbejde påbegyndes,
ønskes processen synliggjort og drøftet specielt i forhold til borgerinddragelse
og det politiske arbejde. Se Bilag 1 - Elementer i proces og foreløbig
tidsplan.

Borgerinddragelse

Det foreslås, at der afholdes et borgermøde, hvor Teknik- og
Miljøudvalget informerer om det foreliggende projekt og alle borgere får
mulighed for, at komme med input til projektet inden detaljering til
projektforslag.

Røsnæs Udviklingsråd og Beboerforening (RUB) har arbejdet
meget med projektet, da de tidligere har ansøgt om fondsmidler til
stiforbindelsen. Der er afholdt to møder med RUB, hvor løsninger og
alternativer gennem Ulstrup By er drøftet. Administrationen vil bede rådgiver
om at vurdere de foreslåede alternativer i forhold til det foreliggende
skitseprojekt med hensyn til gennemførlighed, pris og trafiksikkerhed. Dette
kan indgå som kvalificeret baggrundsmateriale for drøftelse af løsninger ved
Borgermødet. Oversigt over input fra RUB er vist i Bilag 2.

Valg af løsning

Inden igangsætning af projektforslag skal det fastlægges
hvilke principper, der vælges. Det foreslås, at Teknik- og Miljøudvalget
træffer beslutning om dette på baggrund af rådgiverfirmaets vurdering af de
forskellige løsningsmuligheder samt input fra borgermødet.

Budget

På investeringsoversigten for 2018 og 2019 er der afsat et
rådighedsbeløb på 12,3 mio. kr. til anlæg af en stiforbindelse til [adresse].
Steve Bertelsen forventes samlet at andrage 17,2 mio. kr., hvoraf den
resterende del ikke er bevilget på nuværende tidspunkt. De fysiske arbejder
igangsættes først, når det samlede beløb til stiens etablering er budgetlagt.

Finn Berg

Arealerhvervelsen kan foregå ved aftaler om brugsret, ved
køb eller ved ekspropriation. Der vil i processen skulle foretages beslutning
om, hvorvidt arealerhvervelsen ønskes foretaget ved ekspropriation, hvis det
bliver nødvendigt.

**Økonomiske konsekvenser**

Ingen økonomiske konsekvenser.

**Bilag**

|  |  |
| --- | --- |
| Bilag 1 - Elementer i Proces | 326-2018-215506 |
| Bilag 2 - Input fra RUB | 326-2018-215518 |